CELEX: 32020D0904
Language: sk
Date: 2020-06-29 00:00:00
Title: Rozhodnutie Rady (SZBP) 2020/904 z 29. júna 2020, ktorým sa mení rozhodnutie (SZBP) 2017/1424, pokiaľ ide o dátum uplynutia platnosti podpory činností OBSE týkajúcich sa obmedzenia ručných zbraní, ľahkých zbraní a konvenčnej munície v Severomacedónskej republike a v Gruzínsku

30.6.2020   
               
               
                  SK
               
               
                  Úradný vestník Európskej únie
               
               
                  L 207/34
               
            
         ROZHODNUTIE RADY (SZBP) 2020/904
         z 29. júna 2020,
         ktorým sa mení rozhodnutie (SZBP) 2017/1424, pokiaľ ide o dátum uplynutia platnosti podpory činností OBSE týkajúcich sa obmedzenia ručných zbraní, ľahkých zbraní a konvenčnej munície v Severomacedónskej republike a v Gruzínsku
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 4. augusta 2017 prijala rozhodnutie (SZBP) 2017/1424 (1), v ktorom sa stanovuje pre činnosti uvedené v jeho článku 1 vykonávacie obdobie 36 mesiacov odo dňa uzavretia dohody o financovaní uvedenej v článku 3 ods. 3 uvedeného rozhodnutia.
                  
               
                     (2)
                  
                  
                     Dohoda o financovaní so sekretariátom Organizácie pre bezpečnosť a spoluprácu v Európe (OBSE), ktorá je vykonávajúcim subjektom na účely rozhodnutia (SZBP) 2017/1424, bola podpísaná 7. septembra 2017 a jej platnosť uplynie 6. septembra 2020.
                  
               
                     (3)
                  
                  
                     Oddelenie Fóra OBSE pre bezpečnostnú spoluprácu požiadalo 27. apríla 2020 z dôvodu pandémie ochorenia COVID-19 a obmedzení týkajúcich sa medzinárodného cestovania o predĺženie obdobia vykonávania rozhodnutia (SZBP) 2017/1424 o šesť mesiacov do 6. marca 2021 bez zvýšenia nákladov.
                  
               
                     (4)
                  
                  
                     Pokračovanie činností uvedených v článku 1 rozhodnutia (SZBP) 2017/1424 nemá do 6. marca 2021 žiadny vplyv na finančné zdroje.
                  
               
                     (5)
                  
                  
                     Rozhodnutie (SZBP) 2017/1424 by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2017/1424 sa mení takto:
            
                        1)
                     
                     
                        Názov sa nahrádza takto:
                        „Rozhodnutie Rady (SZBP) 2017/1424 zo 4. augusta 2017 na podporu činností OBSE na zníženie rizika nedovoleného obchodovania s ručnými a ľahkými zbraňami a konvenčnou muníciou a ich nadmerného hromadenia v Severomacedónskej republike a v Gruzínsku“
                     
                  
                        2)
                     
                     
                        Článok 5 ods. 2 sa nahrádza takto:
                        
                           „2.   Platnosť tohto rozhodnutia sa skončí 6. marca 2021.“
                        
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 29. júna 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (1)  Rozhodnutie Rady (SZBP) 2017/1424 zo 4. augusta 2017 na podporu činností OBSE na zníženie rizika nedovoleného obchodovania s ručnými a ľahkými zbraňami a konvenčnou muníciou a ich nadmerného hromadenia v bývalej Juhoslovanskej republike Macedónsko a Gruzínsku (Ú. v. EÚ L 204, 5.8.2017, s. 82).